Krajem siječnja 2021. završila je akcija prikupljanja pomoći učiteljicama stradalima u potresu

Poštovani roditelji/skrbnici, dragi bivši učenici i prijatelji škole

Zahvaljujemo vam što ste se odazvali našoj akciji prikupljanja sredstava za naše tri učiteljice koje su stradale u potresu.

Zahvaljujući Vama prikupili smo =68.930,00 kn koje smo kao pomoć podijelili na tri jednaka dijela i uplatili na račune naših učiteljica.

Iako će im zasigurno trebati još mnogo, ne samo novaca, nego i psihičke snage, riječi podrške i vremena da se oporave od nedaće koja ih je zadesila, vaš prilog im je zasigurno pomagao da učine ono što smatraju najpotrebnijim u ovom trenutku.

Zahvaljujući Vama, svi zajedno vidimo značaj ljudske solidarnosti i pomoći kada je najpotrebnije, te šaljemo snažnu poruku našim učenicima i djeci.

S 1. veljače 2021. zaključujemo akciju, zahvaljujemo svima koji su odvojili od sebe (svoje djece i najbližih) i donirali za one kojima je potrebno.

Nadajmo se da se ovakve nedaće više nikome neće dogoditi.

Lijep pozdrav,

Vladimir Vuger, ravnatelj